Document ID: 32007R0495

UREDBA KOMISIJE (ES) št. 495/2007
z dne 4. maja 2007
o spremembi Uredbe (EGS) št. 3077/78 o enakovrednosti spričeval, ki spremljajo hmelj, uvožen iz držav nečlanic, s certifikati Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1952/2005 z dne 23. novembra 2005 o skupni ureditvi trga za hmelj in razveljavitvi uredb (EGS) št. 1696/71, (EGS) št. 1037/72, (EGS) št. 879/73 in (EGS) št. 1981/82 (1) ter zlasti člena 17 Uredbe,
ob upoštevanju naslednjega:
(1)
Uredba Komisije (EGS) št. 3077/78 (2) določa seznam agencij v tretjih državah, pooblaščenih za izdajo spričeval, ki spremljajo hmelj in hmeljne proizvode, uvožene iz teh držav. Navedena spričevala se priznajo kot enakovredna certifikatu iz člena 4 Uredbe (ES) št. 1952/2005.
(2)
Zaradi pristopa Bolgarije in Romunije k Evropski uniji naj se agencije teh novih držav članic ne uvrščajo več na seznam v Prilogi k Uredbi (EGS) št. 3077/78.
(3)
Nekateri nazivi in naslovi agencij iz Priloge k Uredbi (EGS) št. 3077/78 so se spremenili.
(4)
Uredbo (EGS) št. 3077/78 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za hmelj -
SPREJELA NASLEDNJO UREDBO:
Člen 1
Priloga k Uredbi (EGS) št. 3077/78 se zamenja z besedilom v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. maja 2007

Labels: 3
17
5
6